[{"text_idx": "#000000", "text": "Ry\u2019n ni wedi cadw ffeiliau a elwir yn cwcis ar eich dyfais."}, {"text_idx": "#000002", "text": "Byddem hefys yn hoffi cadw rhai cwcis i\u2019n helpu ni:"}, {"text_idx": "#000007", "text": "Mae pobl yn ymwybodol nawr yn fwy nag erioed pa mor bwysig yw hi i bawb deimlo cysylltiad ag eraill a phrofi ymdeimlad o berthyn i\u2019w cymuned."}, {"text_idx": "#000008", "text": "Mae astudiaethau wedi dangos y gall colli cyswllt cymdeithasol am gyfnod hir gael effaith sylweddol ar eich iechyd a\u2019ch lles. Mae unigrwydd ac arwahanrwydd cymdeithasol yn gysylltiedig a\u0302 risg gynyddol o iselder, hunan-barch isel, problemau cysgu ac ymateb cynyddol i straen."}, {"text_idx": "#000009", "text": "Mae Llyfrgelloedd Cymru yn cydweithio i fynd i\u2019r afael a\u0302\u2019r materion hyn \u2013 gan sicrhau fod eu cymunedau\u2019n cadw mewn cysylltiad a chefnogi pobl i gael cysylltiadau cymdeithasol cadarnhaol ac ystyrlon."}, {"text_idx": "#000010", "text": "Maent yn darparu ystod eang o ddigwyddiadau a gweithgareddau sy\u2019n galluogi pobl i gysylltu gyda ffrindiau neu gyfarfod pobl newydd, rhoi cynnig ar rywbeth gwahanol neu ddysgu sgil newydd, a darganfod beth arall sydd ar gael iddynt o fewn eu cymuned."}, {"text_idx": "#000011", "text": "Yn 2022 mae Llyfrgelloedd Cymru yn amlygu\u2019r gwaith hanfodol hwn drwy eu hymgyrch newydd Lle i Gysylltu."}, {"text_idx": "#000012", "text": "Mae Lle i Gysylltu yn ffurfio rhan o brosiect ehangach Byw\u2019n Dda yng Nghymru, sy\u2019n amlygu\u2019r ro\u0302l bwysig mae Llyfrgelloedd Cymru yn ei chwarae yng nghanol eu cymunedau lleol a hyrwyddo\u2019r gwaith maent yn ei wneud i gefnogi iechyd a lles pobl."}, {"text_idx": "#000013", "text": "Mae llyfrgelloedd mewn sefyllfa ddelfrydol i ddarparu ystod o fanteision o ran iechyd a lles i\u2019w cymunedau lleol. Maent yn adnodd gwych, yn nhermau\u2019r wybodaeth a\u2019r deunyddiau sydd ganddynt i\u2019w cynnig ac fel canolbwynt o fewn eu cymuned lle gall pobl ddod ynghyd ar gyfer digwyddiadau neu weithgareddau sydd o fudd i\u2019w lles. Mae\u2019r prosiect Byw\u2019n Dda yng Nghymru yn fenter genedlaethol sy\u2019n ceisio dathlu Llyfrgelloedd Cymru a\u2019r gwaith pwysig y maent yn ei wneud yn ogystal ag annog pobl i gael mwy o fudd o\u2019u llyfrgell leol."}, {"text_idx": "#000015", "text": "\u201cMae\u2019r ddwy neu dair blynedd diwethaf wedi amlygu pa mor hanfodol yw cysylltiad cymdeithasol i les pawb, rydym i gyd yn cofio cymaint y gwnaethom ni golli gweld a siarad gyda phobl eraill. Mae Llyfrgelloedd Cymru yn gweithio i ddarparu\u2019r cysylltiad hwnnw o fewn eu cymunedau lleol, drwy ddigwyddiadau a gweithgareddau, cyfeirio at wasanaethau eraill neu drwy ddarparu gofod i bobl i ymlacio a sgwrsio gydag eraill. Fe fydd ein hymgyrch \u2018Lle i Gysylltu\u2019 yn amlygu\u2019r gwaith y mae ein llyfrgelloedd yn ei wneud i gefnogi\u2019r cysylltiadau hyn ac annog pobl i edrych yn fanylach ar yr hyn sydd gan eu llyfrgell leol i\u2019w gynnig.\u201d"}, {"text_idx": "#000017", "text": "\u201cMae Wythnos Llyfrgelloedd yn gyfle gwych i ddarganfod yr ystod o bethau y gallwch eu gwneud yn eich llyfrgell, o chwarae a dysgu ar gyfer plant, i reoli eich iechyd, cael mynediad at wifi a gemau am ddim, a dod o hyd i swyddi.Mae\u2019r holl elfennau hyn yn ffyrdd gwych o ddod a\u0302 phobl at ei gilydd, ac ysbrydoli pobl i ddysgu a darganfod rhywbeth newydd ac theimlo\u2019n rhan o gymuned \u2013 mae ein llyfrgelloedd yn adnodd sydd am ddim i bawb ei ddefnyddio a\u2019i fwynhau.\u201d"}, {"text_idx": "#000018", "text": "I gael rhagor o wybodaeth am yr ymgyrch Byw\u2019n Dda yng Nghymru, cysylltwch a\u0302: .uk"}]